Vyhodnotenie medzirezortného pripomienkového konania

Rezort	Pripomienka	Typ	Vyh.	Spôsob vyhodnotenia	Poznámka	
PP vlády SR a MV SR	V tabuľkovej časti sú uvedené aktivity na splnenie cieľa, kde je taktiež uložená úloha Ministerstva vnútra SR – zabezpečiť vysoký stupeň bezpečnosti, ochrany zdravia a majetku športovísk.
	Uvedenú úlohu žiadame vypustiť. Za bezpečnosť, ochranu zdravia a majetku športovísk zodpovedá ich majiteľ alebo nájomca.	Z
	A	Zapracované v zmysle pripomienky		
PP vlády SR a MŠ SR	-	v časti 9 Aktivity na splnenie cieľa
spoločné oblasti – médiá a komunikácia – navrhujeme doplniť o nástroj „Dôsledná kontrola a reštrikcia reklamných stratégií zameraných na potraviny s vysokým obsahom cukru v čase vysielacích programov pre deti a mládež“, s určením zodpovednosti MK SR a termínom od roku 2010 trvale,

- spoločné oblasti- výchova a vzdelávanie –cieľ- zvýšenie zdravotného povedomia detí a mládeže – navrhujeme doplniť o nástroj „Príprava legislatívnej úpravy pre finančnú podporu systému školského stravovania, realizácie inovatívnych aktivít propagácie zdravej výživy detí a mládeže v školstve a revitalizáciu zariadení školského stravovania s určením zodpovednosti MŠ SR, VÚC a obce s termínom od roku 2010 trvale.	Z

Z	A

A	Zapracované v zmysle pripomienky

Zapracované v zmysle pripomienky		
MH SR	- MH SR v zmysle svojich kompetencií nemá možnosť ani ovplyvniť ani plniť úlohy, ktoré sú rezortu uložené v závere predloženého materiálu v rámci jednotlivých cieľov. Celá oblasť potravín a potravinárstva, ako aj na to nadväzujúce aktivity, patrí plne do kompetencie MP SR a MZ SR. Obchodné spoločnosti sú súkromné subjekty, ktorých marketingové aktivity MH SR nemôže ovplyvniť. 

- Vzhľadom na uvedené, žiadam v materiáli v časti „Médiá a komunikácia“ z nástrojov „Propagácia zdravého životného štýlu na verejných priestranstvách alebo vybraných inštitúciách (napr. školy, verejné priestory, inštitúcie a podobne) a jej dôsledná kontrola“ a 

- „Štátna podpora a využívanie motivačných nástrojov pri reklame zdraviu prospešných potravín alebo produktov, výrobkov podporujúcich zdravý spôsob života (nezahŕňa výživové doplnky, potraviny určené na špeciálne účely alebo liečivá)“ v rámci cieľa „Využívanie takých marketingových nástrojov, ktoré môžu mať pozitívny vplyv na zdravý spôsob života“ (na str. 16 materiálu) vypustiť MH SR a súčasne odporúčam do oboch „nástrojov“ doplniť MP SR. 

Z časti „Poľnohospodárska politika“ z nástrojov „Zavedenie taxatívnych úľav pre producentov zdraviu prospešných potravín“ a „Redefinovanie alokácie zdrojov a dotácií pre producentov potravín s cieľom podporiť zdraviu prospešné potraviny“ v rámci cieľa „Podpora producentov zdravia prospešných potravín“ (na str. 19 materiálu) žiadam vypustiť MH SR. 

Z časti „Trh a marketingové stratégie“ z nástroja „Dôsledná kontrola a reštrikcia marketingových a reklamných stratégií, ktoré sú zamerané na potraviny s vysokým obsahom solí, nasýtených mastných kyselín alebo cukru“ v rámci cieľa „Zmena výživových návykov populácie v produktívnom veku“ (na str. 20 materiálu) žiadam vypustiť MH SR a odporúčam zodpovednosť presunúť na MZ SR a MP SR.	Z

Z

Z

Z

Z

Z

	A

A

A

A

A

A

	Materiál upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.
		
MF SR	Všeobecne k materiálu
Podľa § 33 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov pri materiáloch predkladaných na rokovanie vlády musia byť uvedené a zdôvodnené ich finančné dôsledky na rozpočet verejnej správy, a to nielen na bežný rok, ale aj na nasledujúce tri roky. Spolu s tým musia byť uvedené aj návrhy na úhradu zvýšených výdavkov alebo na úhradu úbytku príjmov. 
Vzhľadom na to, že v predloženom materiáli sú uvedené aktivity, za realizáciu ktorých sú zodpovedné subjekty štátnej správy a samosprávy a návrh neobsahuje uvedené finančné dôsledky žiadam, aby do materiálu boli tieto finančné dôsledky dopracované. V nadväznosti na uvedené žiadam do materiálu doplniť Doložku finančných, ekonomických, environmentálnych vplyvov, vplyvov na zamestnanosť a podnikateľské prostredie, v ktorej je potrebné uviesť finančné dôsledky na rozpočet verejnej správy a z toho osobitne na rozpočty obcí a osobitne na rozpočty vyšších územných celkov. Zároveň je potrebné uviesť aj zdrojové krytie predmetných výdavkov. 

K návrhu uznesenia vlády SR 
V časti B bode B.2. zásadne žiadam vypustiť z plnenia úloh Národného programu prevencie obezity ministra financií, nakoľko v úlohách obsiahnutých pre jednotlivé rezorty a územnú samosprávu nemá Ministerstvo financií SR priamy dosah.

K tabuľkovej časti na str. 19 k nástrojom z oblasti Výživy
Nie je identifikovateľné, aké úľavy sa majú zaviesť, ktorých priamych daní sa tieto úľavy majú týkať a či zavedené úľavy budú v súlade s poskytovaním štátnej pomoci. Zároveň žiadam vypustiť MF SR aj z úloh redefinovanie alokácie zdrojov a dotácií a zvýšenie ceny potravín s vysokým obsahom solí z dôvodu, že uvedené úlohy nie sú v kompetencii MF SR. 	

Z

Z 

Z	

A

A

A	

Text upravený v zmysle pripomienky, doplnená doložka dopadov.

Text upravený v zmysle pripomienky.

Text upravený v zmysle pripomienky.		
MDPaT SR	-	v návrhu uznesenia vlády Slovenskej republiky v bode B.2 vyznačiť ,,Ministrovi vnútra“ oddelene od  ,,Ministrovi dopravy, pôšt a telekomunikácií“,  

-	na strane 16 vypustiť Ministerstvo dopravy, pôšt a telekomunikácií SR (ďalej len ,,MDPT SR“) v časti ,,Spoločné oblasti“ – Výchova a vzdelávanie – cieľ ,,Zavedenie systému výchovy... “ vzhľadom na to, že MDPT SR nemá zriaďovateľskú pôsobnosť voči stredným školám, 

-	na strane 16 v časti ,,Spoločné oblasti“ – Výchova a vzdelávanie – cieľ ,,Zvýšenie zdravotného povedomia občanov v produktívnom a postproduktívnom veku" pre MDPT SR vypustiť  v ,,postproduktívnom veku“,

-	na strane 18 vypustiť MDPT SR v časti ,,Pohybovej aktivity“ – Budovanie športovísk – Zvýšenie úrovne pravidelnej pohybovej aktivity nástroj ,,Budovanie nových športovísk...“ vzhľadom na to, že uvedená úloha nepatrí do pôsobnosti MDPT SR, ale jednotlivých VÚC a obcí,  

-	na strane 19 vypustiť MDPT SR v časti ,,Pohybovej aktivity“- Dopravná infraštruktúra – Modifikácia dopravnej infraštruktúry akceptujúcej alternatívne spôsoby dopravy a pohybovej aktivity nástroj ,,Aktívne nástroje komunálnej a rozvojovej politiky...“, nakoľko úloha nepatrí do pôsobnosti MDPT SR. 
	O

O

O

O

O

	A

A

C

A

A

	Text upravený v zmysle pripomienky.

Text upravený v zmysle pripomienky.

Text upravený v zmysle pripomienky, MDPaT SR bolo zbavené zodpovednosti plnenie tejto úlohy.

Text upravený v zmysle pripomienky.

Text upravený v zmysle pripomienky.

		
MP SR	-	s.19 v stĺpci nástroje žiadame spojiť znenie textu v nástroji „Aktívne nástroje komunálnej a rozvojovej politiky regiónov a obcí a oblasti podpory lojálnych producentov zdraviu prospešných potravín“ s textom v nástroji, ktorý začína slovom „Redefinovanie...“ nakoľko ide o tých istých potenciálnych producentov, ktorí sú uvedení aj v tomto  nástroji;

-	s. 19 nástroj „Zvýšenie ceny potravín s vysokým obsahom soli, nasýtených mastných kyselín alebo cukru“ žiadame vypustiť, nakoľko ho považujeme za nesystémový;

-	s. 20 v stĺpci nástroje žiadame upraviť znenie „Dôsledný výkon štátneho zdravotného a potravinového dozoru v oblasti spoločného stravovania z hľadiska súčasných poznatkov o výžive (väčšia dostupnosť tepelne neupravovaných zeleninových pokrmov, napr. zeleninové a ovocné šaláty)“, napr. na znenie „Aktívny výkon úradnej kontroly potravín na všetkých stupňoch výroby spracúvania a distribúcie potravín, vrátane oblasti spoločného stravovania z hľadiska deklarovaných výživových parametrov“;

-	s. 20  v stĺpci zodpovední pri nástroji v znení „Dôsledný výkon štátneho zdravotného a potravinového dozoru v oblasti spoločného stravovania z hľadiska súčasných poznatkov o výžive“ žiadame vypustiť MP SR, nakoľko podľa §23 zákona NR SR č. 152/1995 Z. z. o potravinách v znení neskorších predpisov nemá  kompetenciu vykonávať úradnú kontrolu v oblasti poskytovania služieb spoločného stravovania. Súčasne upozorňujeme, že text je duplicitný s  vyššie uvedeným textom.	O

O

O

O	A

A

A

A

	Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.
		
MPSVaR SR	- Z návrhu uznesenia vlády SR v bode B.2 vypustiť slová „najmä prostredníctvom špecifických rezortných programov“. 

- Z tabuľky na str. 18  vypustiť MPSVR SR v časti nástroj: Dôsledné dodržiavanie povinností zamestnávateľa a aktívny prístup k zmene životného štýlu.

- Z tabuľky na str. 18 zásadne  žiadame vypustiť úlohu pre MPSVR SR – kontrola diskriminácie na pracovisku alebo v škole v dôsledku nadhmotnosti alebo obezity.

- Vypustiť MPSVR SR ako zodpovednú inštitúciu v tabuľke na str. 16  v časti Výchova a vzdelávanie, nástroj:
Príprava legislatívnej úpravy pre zavedenie systému vzdelávania	Z

Z

Z

Z

	A 

A

A

A

	Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

		
MŽP SR	- v predkladacej správe nie sú uvedené ekonomické, environmentálne vplyvy, vplyv na štátny rozpočet, na zamestnanosť a na podnikateľské prostredie, ako to predpisuje Smernica na predkladanie materiálov na rokovanie  vlády SR.

- z tabuľky na strane 18 Pohybová aktivita – Budovanie športovísk žiadame vypustiť MŽP SR z nástrojov „Príprava systémových nástrojov a zdrojov pre revitalizáciu existujúcich športovísk“ a „Aktívne nástroje komunálnej a rozvojovej politiky regiónov a obcí zamerané na rozvoj zdraviu prospešnej pohybovej aktivity prostredníctvom investícií do športovísk“	Z

Z

	A 

A

	Text upravený v zmysle pripomienky 

Text upravený v zmysle pripomienky.

		
MK SR	-       Ministerstvo kultúry  Slovenskej republiky v súvislosti s predloženým znením Národného programu prevencie obezity upozorňuje predovšetkým na zásadný nedostatok, na  ktorý poukazuje aj samotný materiál v bode 4, kde sa konštatuje, že  v Slovenskej republike sa v súčasnosti nevykonáva žiadne plošné sledovanie nadhmotnosti a obezity občanov. Domnievame sa, že len po zavedení fundovaného doteraz  chýbajúceho plošného sledovania príčin negatívneho stavu bude možné zvoliť a navrhnúť konkrétne a účinné opatrenia prevencie obezity, najmä ak sa pri ich realizácii predpokladá rezortná súčinnosť. V terajšej podobe je materiál veľmi všeobecný a nemôže splniť očakávaný cieľ.

-      Z hľadiska koordinovanosti postupu považujeme za chybné aj nedostatočné využitie súčinnosti s Ministerstvom školstva Slovenskej republiky , ktoré v súčasnosti pripravilo legislatívny zámer zákona o športe.  Ak cieľom Národného programu prevencie obezity má byť okrem usmerňovania výživy aj pohybová aktivita a s ňou súvisiaca dostupnosť športovísk, na vytvorenie legislatívneho rámca pre naplnenie tohto  cieľa je potrebné využiť už teraz pripravovanú legislatívu tak, aby jednak viedla   občanov k pohybovej aktivite a najmä, aby vytvorila podmienky pre jej uskutočňovanie.   Bolo by  chybou odsúvať riešenie nepochybne vážneho problému len vo všeobecných  formuláciách odkazujúcich na budúce  „propagácie zdravého životného štýlu, reklamy , kampane“ a pod., aj keď ich význam nespochybňujeme.	O

O

	A

A

	Nejedná sa o pripomienku, ale o konštatovanie.

Nejedná sa o pripomienku, ale o konštatovanie.

		
ÚV SR	-	na obale materiálu odporúčame ako podnet uviesť - Plán práce vlády SR na rok 2007;

-	subjekty, ktorým vláda ukladá úlohy sa v uznesení označujú malým začiatočným písmenom (bod B. návrhu uznesenia vlády SR);

-	v prípade ministrov školstva a vnútra odporúčame uviesť ich úplné funkčné zaradenie, t.j. podpredseda vlády a minister...;

-	podpredsedu vlády a ministra vnútra odporúčame zaradiť na samostatný riadok (teda nie spolu s ministrom dopravy, pôšt a telekomunikácií);

-	v predkladacej správe odporúčame uviesť, že materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie, preto sa doložka vplyvov nevyhotovuje.  	O

O

O

O

O

	A

A

A

A

A

	 Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

		
Združenie miest a obcí	A . Všeobecne k materiálu :

- Materiál vo svojej úvodnej časti príliš rozsiahle popisuje už existujúci Program ozdravenia výživy obyvateľov Slovenskej republiky a jeho ďalšie všeobecné a špecifické ciele, pričom samotný spracovateľ konštatuje, že plnenie opatrení uvedených v ňom na dosiahnutie zmeny vo vývoji zdravotného stavu obyvateľstva  sú dlhodobého charakteru. Vychádzajúc z uvedeného sme toho názoru, že ak by sa dôsledne a dôkladne plnili už spracované opatrenia, nie je potrebné vypracovať ďalší dokument – Národný program prevencie obezity / ďalej len „NPPO“/.
- V 3. časti je zmienka o odhade priamych nákladoch zdravotníctva súvisiacich s obezitou, pričom sa v tabuľke používajú  pri uvádzaných krajinách údaje staré viac ako 10 rokov, čo nevystihuje súčasný stav. Považujeme preto za opodstatnené, aby bol  text doplnený o novšie údaje.

- V 4. časti by pri hodnotení situácie v Slovenskej republike mali byť použité údaje v tabuľkách z rovnakého obdobia, aby mali správnu vypovedaciu hodnotu.

- V 5. časti sú uvedené 3 ciele NPPO a na ich dosiahnutie sú stanovené 2 základné oblasti – výživa a pohybová aktivita. Odporúčame, aby k oblastiam bola doplnená napr. aj osveta / príp. i ďalšie/, ktorá zohráva veľmi podstatnú úlohu.  

- V 6. časti sú uvádzané opatrenia a oblasti vychádzajúce z Programu ozdravenia výživy obyvateľstva SR, preto to považujeme za duplicitné a odporúčame materiál doplniť o nové.

- Rozpis oblastí, cieľov, nástrojov, zodpovednosti a termín:
V tabuľkovej časti sú, okrem cieľov a nástrojov, navrhnuté aj subjekty a termíny plnenia. Odporúčame zvážiť stanovenie jedného gestora plnenia cieľa a ostatné subjekty ako spolupracujúce, aby sa nestalo, že zodpovednosť budú mať všetci a nikto.   

K jednotlivý častiam tabuľky :

- Spoločná oblasť – časť výchova a vzdelávanie 1. cieľ – žiadame doplniť ďalšie subjekty – Ministerstvo kultúry SR /ďalej len „MK SR“/, zriaďovateľov súkromných a cirkevných škôl a školských zariadení.

- 2. cieľ – odporúčame k subjektom doplniť aj MK SR. 
     
- časť zdravotníctvo 1. cieľ – žiadame k subjektom doplniť aj iných zriaďovateľov zdravotníckych zariadení a poskytovateľov zdravotníckych služieb a zároveň zjednodušiť názov nástroja.

- 2. cieľ – detto ako v 1. cieli tejto časti, príp. i o MŠ SR.

- 3. cieľ – detto ako v 1. cieli tejto časti,  v 2. nástroji doplniť aj o zdravotné poistenie, v 4. nástroji doplniť napr. aj iných zriaďovateľov zariadení- neziskové organizácie, súkromný sektor, MPSVR SR.

- Pohybová aktivita – časť budovanie športovísk 2. cieľ – žiadame doplniť o zriaďovateľov cirkevných a súkromných škôl a školských zariadení.

- 5. cieľ – vychádzajúc z platnej legislatívy inštitút verejnoprospešných prác neexistuje. Zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov v § 52 upravuje aktivačnú činnosť vykonávanú formou menších obecných služieb pre obec organizovaných obcou a formou dobrovoľníckej práce, podmienky, subjekty a oblasti ich vykonávania. Z uvedeného dôvodu žiadame návrh cieľa zosúladiť s platnou legislatívou a doplniť aj o subjekty ako MPSVR SR, resp. Ústredie práce, sociálnych vecí a rodiny.

- 8. cieľ – žiadame doplniť aj o ďalšie subjekty.

- c) Výživa – časť Poľnohospod. politika – 3. cieľ žiadame vypustiť „obce“.

- 5. cieľ – žiadame doplniť o ďalšie subjekty ako napr. MZ SR, MPSVR SR, zriaďovatelia súkromných a cirkevných škôl a školských zariadení.

- 8. cieľ - žiadame doplniť o ďalšie subjekty ako napr. zriaďovatelia súkromných a cirkevných škôl a školských zariadení.

- Materiál, vzhľadom na to, že obsahuje aj nové úlohy pre obce, zásadne  požadujeme dopracovať o kvantifikáciu dopadu na rozpočty obcí. Zároveň odporúčame materiál doplniť aj o kvantifikáciu dopadu realizácie NPPO na štátny rozpočet  na rok 2008 a nasledujúce roky. 

- NPPO je programom celej spoločnosti, preto do jeho plnenia žiadame zapojiť aj iné orgány štátnej správy / napr. ÚVZ SR, NIP, Ústredie práce, sociálnych vecí a rodiny/, mimovládne organizácie, podnikateľské subjekty, súkromný sektor.

- Materiál odporúčame prepracovať, názvy niektorých nástrojov preformulovať a nové znenie materiálu opätovne predložiť zainteresovaným subjektom, príp. uskutočniť k nemu pracovné stretnutie.	

O

O

O

O

O

O

O

O

O

O

O

O

O

O

O

O

O

O

O

O

	

A 

A 

A

A

A 

N 

A

A 

N

A

N

A

A

N

A

A

A

A

C

N

Nejedná sa o pripomienku, ale o konštatovanie.

V materiály sú použité údaje, ktoré sú verejné dostupné z literárnych zdrojov. V Slovenskej republike podobné údaje nie sú dostupné. 

Nejedná sa o pripomienku, ale o konštatovanie.

Výchova ku zdraviu je obsiahnutá ako integrálna súčasť v mnohých nástrojoch, viď Kapitola 9 Aktivity na splnenie cieľa.

Body boli do programu zaradené zámerne nakoľko výsledky plnenia a pozitívne dopady programu ozdravenia výživy obyvateľstva na verejné zdravie nie sú jednoznačné a z potrebnej zmene v oblasti životného štýlu dochádza len veľmi pomaly. 

Pri príprave programu bol aplikovaný prístup „health in all policies“ rovnako ako to definuje návrh Štátnej politiky zdravia Slovenskej republiky pre roky 2008 – 2012. 

Text upravený v zmysle pripomienky.

Text upravený v zmysle pripomienky.

Cieľom nástroja je zmeniť, redefinovať poskytovanie zdravotnej starostlivosti a výkonu služieb najmä u zdravotníckych zariadení v pôsobnosti miest a obcí, ktoré poskytujú zdravotnú starostlivosť v príslušnom regióne.

Text upravený v zmysle pripomienky.

Ministerstvo zdravotníctva  Slovenskej republiky z hľadiska svojich kompetencií nemôže priamo určovať a meniť zdravotným poisťovniam alokáciu finančných zdrojov zdravotného poistenia pre jednotlivé segmenty zdravotnej starostlivosti.

Text upravený v zmysle pripomienky. 

Text upravený v zmysle pripomienky.

Text pripomienky neobsahuje návrh subjektov, ktoré by mohli byť do zodpovednosti doplnené.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky, materiál doplnený o doložku vplyvu.

Nie je možné zapojiť mimovládne organizácie, podnikateľské subjekty a súkromný sektor, nakoľko ich správa a riadenie nie je v pôsobnosti orgánov štátnej správy, alebo samosprávy. Tieto právnické osoby vykonávajú svoju činnosť podľa osobitných všeobecné záväzných právnych predpisov, ktoré definujú ich povinnosti, úlohy a spôsob správy.

Pripomienka má odporúčací charakter a vzhľadom na stav rozpracovanosti ostatných dokumentov zdravotnej politiky ju nie je možné splniť
		
VUC BA	   Ciele programu do ktorých majú byť zapojené aj samosprávne kraje v oblasti školstva, zdravotníctva a sociálnych služieb predpokladajú plnenie od roku 2008. Plnenie navrhnutého širokého rozsahu úloh (ktoré je v rámci jednotlivých regiónov potrebné konkretizovať) je podmienené:
- vypracovaním vlastných plánov samosprávnych krajov s konkretizáciou úloh a termínmi, zabezpečením finančných prostriedkov na ich realizáciu. V programe sa síce hovorí o štátnej podpore pre plnenie uvedených cieľov, nie je však zrejmé, či a v akom rozsahu tieto budú nasmerované aj samosprávnym krajom. Aby samosprávne kraje mohli vypracovať plány s konkrétnymi úlohami a termínmi, musia mať údaje o tom, koľko budú mať k dispozícii finančných prostriedkov na plnenie úloh v tejto oblasti. Podmienky na získanie štátnej podpory sú nejasné, preto nemožno očakávať výsledky načrtnuté v návrhu programu. Podľa nášho názoru materiál je dobrým rámcom pre vypracovanie skutočného Národného programu, ktorý by mohol priniesť požadované pozitívne výsledky.	

O

	

A

	

Návrh Národného programu má pre VÚC v zmysle návrhu uznesenia Vlády SR len odporúčací charakter a vypracovanie špecifických plánov je podmienené len rozhodnutím konkrétneho VÚC.

		
Najvyšší kontrolný úrad SR	Predkladacia správa neuvádza, či prijatie predloženého materiálu vládou SR bude mať finančný, ekonomický, environmentálny vplyv, vplyv na zamestnanosť a na podnikateľské prostredie, a ak áno, akým spôsobom. 	O
	A	Text upravený v zmysle pripomienky.
		
Potravinárska komora Slovenska	- 1.1 Navrhovaný text na str. č. 4:
„Zlepšenie súčasnej nepriaznivej spotreby potravín je možné zabezpečiť...“
žiadame preformulovať napríklad takto:
„Zlepšenie súčasnej nepriaznivej spotreby potravín je možné zabezpečiť napríklad dôsledným vzdelávaním, poskytovaním informácií a usmerňovaní obyvateľov o zásadách správnej výživy, ktoré majú za cieľ zmenu postoja nášho obyvateľstva k vlastnému zdraviu.“

- 1.2 Navrhovaný text:
„Legislatívne usmerniť rozvoj potravinárskeho priemyslu a aktivity perspektívnych podnikateľských subjektov ...“ žiadame preformulovať napríklad takto:
„V spolupráci s potravinárskym priemyslom zabezpečiť rozširovanie kvality a inováciu sortimentu, prednostne dojčenskej a detskej výživy, potravín určených na osobitné výživové účely, zvýšenie výživovej a úžitkovej hodnoty nových výrobkov v súlade s aktuálnymi potrebami výživy obyvateľstva technicky vyspelej spoločnosti.“

- 1.3 Navrhovaný text:
„Vypracovať novú koncepciu rozvoja všetkých foriem spoločného stravovania obyvateľstva,  , ale aj v zariadeniach spoločného stravovania reštauračného typu, ...“.
V texte žiadame vypustiť slová „ale aj v zariadeniach spoločného stravovania reštauračného typu“.

- 1.4 Navrhovaný text v poslednom odseku:
„... a fortifikáciou potravín, finančným znevýhodnením potravín, legislatívnou úpravou......“
žiadame preformulovať takto:
„... a fortifikáciou potravín, aktívnou činnosťou zdravotných poisťovní v rámci plnenia preventívnych opatrení, činnosťou obcí, komunít a ďalších organizácií, ktoré sa podieľajú na realizácií výživy zabezpečovaním výroby, manipulácie a distribúcie bezpečných potravín v súlade s platnou národnou a komunitárnou legislatívou, ako aj špecifikáciou potravinárskych výrobkov, ktoré budú mať výrazné znaky zlepšenia výživových faktorov oproti pôvodným výrobkom.“

- tabuľková časť POĽNOHOSPODÁRSKA POLITIKA, strana č. 19
2.1.1 Navrhovaný text v stĺpci „Cieľ“:
„Podpora producentov zdraviu prospešných potravín (najmä potraviny s vysokým obsahom vlákniny, celozrnné pečivo, ovocie a zelenina).“ – žiadame vypustiť bez náhrady.

- 2.1.2 V texte „Cieľ“ navrhujeme doplniť:
„Inovácia, v spolupráci s potravinárskym priemyslom, sortimentu vyrábaných potravín, najmä dojčenskej a detskej výživy, potravín na osobitné výživové účely“

- 2.1.2 V texte „Nástroj“ navrhujeme doplniť:
„“Prepojenie a spolupráca vedeckovýskumnej základne s potravinárskym priemyslom a odborníkmi v oblasti výživy (napríklad Centrum excelentnosti potravinárskeho výskumu - CEPV).“

- TRH A MARKETINGOVÉ STRATÉGIE, strana č. 20
Navrhovaný text v stĺpci „Cieľ“:
„Zmena výživových návykov populácie v produktívnom veku.“
„Zmena výživových návykov detí a mládeže.“
žiadame preformulovať takto:
„Vzdelávanie o výžive a zdravom životnom štýle populácie v produktívnom veku.“
„Vzdelávanie o výžive a zdravom životnom štýle detí a mládeže.“

- Navrhovaný text v stĺpci „Nástroj“:
„Dôsledná kontrola a reštrikcia marketingových ..., a
„Zníženie dostupnosti potravín s vysokým obsahom solí ...
žiadame preformulovať takto:
„Vzdelávanie najširšej verejnosti od tzv. stavu „nula“.“
„Zaviesť súťaže a programy určené pre deti s tematikou zameranou na výživu a zdravý životný štýl.“
„Vzdelávanie zamerané na rodičov a vybrané skupiny obyvateľov, pre ktorých sú určené potraviny na osobitné výživové účely.“	O

O

O

Z

Z

O

O

O

O	N

A

A

A

C

N

A

N

N	Text vychádza z konsenzu na základe návrhu odborníkov a odbornej literatúry

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky.

Text upravený v zmysle pripomienky

Text vychádza z konsenzu na základe návrhu odborníkov a považuje sa za dostatočný, prípadná spolupráca s potravinárskym priemyslom nie je vylúčená a je doplnená v časti nástroj

Text upravený v zmysle pripomienky.

Cieľom je zmena výživových návykov, nie len vzdelávanie, ktoré je však súčasťou jednotlivých nástrojov na dosiahnutie cieľa

Text vychádza z konsenzu na základe návrhu odborníkov a plne postihuje navrhované ciele.

		

Spôsob pripomienkového konania: bežný postup 10 dní
Zoznam oslovených subjektov:   podpredseda vlády SR pre vedomostnú spoločnosť, európske záležitosti, ľudské práva a menšiny, podpredseda vlády SR  a MV SR, podpredseda vlády SR a MŠ SR, podpredseda vlády SR a MS SR, MH SR, MF SR, MDPT SR, MP SR, MVRR SR, MO SR, MZV SR, MPSVR SR, MŽP SR, MK SR, Úrad vlády SR, Odbor vládnej agendy ÚV SR, Združenie miest a obcí, Únia miest Slovenska, Banskobystrický samosprávny kraj, Bratislavský samosprávny kraj, Košický samosprávny kraj, Nitriansky samosprávny kraj, Prešovský samosprávny kraj, Trenčiansky samosprávny kraj, Trnavský samosprávny kraj, Žilinský samosprávny kraj

Počet oslovených subjektov:     26   
Zaslali do stanoveného termínu: 18
Zaslali po termíne:    - 
Vôbec nezaslali:   8 
Subjekty, ktoré nemali pripomienky: podpredseda vlády SR pre vedomostnú spoločnosť, európske záležitosti, ľudské práva a menšiny, podpredseda vlády SR a MS SR, MO SR, MZV SR, Nitriansky samosprávny kraj
Počet vznesených pripomienok:     55   
Počet akceptovaných:      48  
Počet čiastočne akceptovaných:  2           
Počet neakceptovaných, z toho zásadných:  5/0

Rozporové konanie ( s kým, kedy, na akej úrovni, s akým výsledkom):  -
Počet odstránených pripomienok: -
Počet neodstránených pripomienok: -

Vysvetlivky k skratkám v tabuľke:
Z – zásadná
O - obyčajná
A – akceptovaná
C – čiastočne akceptovaná
N - neakceptovaná